бъде конкретно изложен на риск, като се имат предвид контекстът, естеството и произходът на вредите за защитения интерес;
 б)
 наличието на висящо административно или съдебно разследване срещу заявителя, образувано от третата държава, която е източник на включеното в списъка законодателство с извънтериториално приложение, или на предварително споразумение за уреждане на въпроса с тази трета държава;
 в)
 наличието на съществена връзка с третата държава, която е източник на включеното в списъка законодателство с извънтериториално приложение, или с последващите действия; например заявителят има предприятие майка или дъщерни дружества или участие в него се притежава от физически или юридически лица, които са под първичната юрисдикция на третата държава, която е източник на включеното в списъка законодателство с извънтериториално приложение или на последващите действия;
 г)
 дали заявителят би могъл разумно да предприеме мерки за избягване или смекчаване на вредите;
 д)
 неблагоприятното въздействие върху извършването на стопанска дейност, и по-специално дали заявителят би понесъл значителни икономически загуби, които например биха могли да застрашат неговата жизнеспособност или да го изложат на сериозен риск от изпадане в несъстоятелност;
 е)
 дали осъществяването на дейността на заявителя би било изключително затруднено поради загуба на основни елементи или ресурси, които не могат да бъдат разумно заменени;
 ж)
 дали упражняването на индивидуалните права на заявителя би било значително затруднено;
 з)
 дали съществува заплаха за безопасността, сигурността, защитата на живота и здравето на хората и опазването на околната среда;
 и)
 дали съществува заплаха за способността на Съюза да провежда своите политики в областта на хуманитарната помощ, развитието и търговията или за външните аспекти на неговите вътрешни политики;
 й)
 сигурността на доставките на стратегически стоки или услуги вътре в Съюза или за Съюза или държава членка, както и въздействието на евентуален недостиг или прекъсване на доставките на такива стоки или услуги;
 к)
 последиците за вътрешния пазар от гледна точка на свободното движение на стоки, хора, услуги и капитали, както и финансовата и икономическата стабилност или ключовите инфраструктури на Съюза;
 л)
 системните последици от вредите, по-специално що се отнася до страничните им ефекти в други сектори;
 м)
 въздействието върху пазара на труда на една или няколко държави членки и трансграничните последици от него в рамките на Съюза;
 н)
 всеки друг релевантен фактор.
 Член 5
 Резултат от заявлението
 1. Когато след извършване на преценката по член 4 Комисията установи, че са налице достатъчно доказателства за това, че неизпълнението би причинило тежки вреди на защитените интереси, тя незабавно представя на Комитета по законодателството с извънтериториално прилагане проект на решение, съдържащ подходящите мерки, които трябва да бъдат предприети.
 2. Ако след извършване на преценката по член 4 Комисията установи, че не са налице достатъчно доказателства за това, че неизпълнението би причинило тежки вреди на защитените интереси, тя представя на Комитета по законодателството с извънтериториално прилагане проект на решение за отхвърляне на заявлението.
 3. Комисията уведомява незабавно заявителя за окончателното решение.
 Член 6
 Обработване на данни
 1. За изпълнението на задачите си, предвидени в настоящия регламент, Комисията обработва лични данни.
 2. Всяко обработване на лични данни се извършва при спазване на Регламент (ЕС) 2016/679 и Регламент (ЕО) No